ระหว่างกินยาคุมเปลี่ยนเวลากินยาคุมครั้งแรกจากวันที่เริ่มกินไป13เม็ดจาก21:30เป็น21:00 หลังจากนั้น2วันก็เปลี่ยนเวลาอีกเป็น17:30พอถึงเม็ดที่17ก็เปลี่ยนเป็น16:30พอถึงเม็ดที่19มีเพศสัมพันธ์แบบไม่ป้องกันจะตั้งครรภ์มั้ย ควรซื้อยาคุมฉุกเฉินมากินรึป่าว
สวัสดีค่ะ ยาคุมกำเนิดแบบแผงรายเดือนนั้นเป็นการคุมกำเนิดที่มีประสิทธิภาพสูงมาก หากได้กินติดต่อกันทุกวันจนหมดแผงยา และคลาดเคลื่อนกันวันละไม่เกิน 3 ชั่วโมง โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้ และต้องกินทุกวันจนหมดแผงโดยการเลื่อนเวลากินยาไปนั้น ถ้าคลาดเคลื่อนไปอยู่ภายในช่วงประมาณ 3 ชั่วโมงจากวันก่อน ระดับฮอร์โมนน่าจะอยู่ในระดับที่ป้องกันการตั้งครรภ์ได้ตามปกติ จากที่กล่าวมา มีช่วงที่เกิน 3 ชั่วโมงไปเล็กน้อย จริงๆแล้วถ้ายังกินอยู่ทุกวัน กินจนครบแผง โอกาสตั้งครรภ์ก็มีได้น้อยมาก การใช้ยาคุมฉุกเฉินเพิ่มเข้าไปก็อาจจะทำได้ถ้าไม่สบายใจมาก แต่คิดว่าไม่จำเป็นค่ะให้สังเกตรอบเดือนหลังกินยาหมด ถ้าประจำเดือนไม่มาในช่วงที่เว้นยาหรือยาเม็ดแป้ง ควรยืนยันการตั้งครรภ์ให้แน่ชัดก่อนเริ่มยาแผงถัดไป